10 mart kuni Ozarboyjon hukumati mamlakatda Navro‘z bayrami tadbirlarini o‘tkazishni bekor qilgandi. Foto: day.az Ozarboyjonda koronavirusdan ilk o‘lim holati qayd etildi. Erondan vataniga qaytgan va karantinga joylashtirilgan ozarboyjonlik ayol vafot etdi. Bu haqda mamlakat vazirlar mahkamasi huzuridagi tezkor shtab xabar berdi. "Ayolda koronavirus infeksiyasi simptomlari aniqlangandi. U karantinga joylashtirilgandi, ammo ayolning hayotini saqlab qolishning iloji bo‘lmadi", - deyiladi shtab xabarida. Avvalroq Ozarboyjonda koronavirus yuqtirganlar soni 15 nafarga yetgani xabar qilingandi. 10 mart kuni Ozarboyjon hukumati mamlakatda Navro‘z bayrami tadbirlarini o‘tkazishni bekor qildi.